NaiveNeuron/SloPal huggingface dataset:
Taraba, Tomáš, poslanec NR SR (2023-02-07):
V podstate celý deň tu počúvať, že čo je populizmus, vyčíta si to jedna, druhá strana, čo je populizmus. Podľa mňa populizmus je aj to, tváriť sa, že množstvo týchto nápadov nestojí daňových poplatníkov peniaze. Už sme to v minulosti počuli, všetky tie pojmy, vlaky zadarmo, obedy zadarmo, všetko zadarmo, no v skutku tam 100 mil., tam 150 mil. a výsledok z toho je, že, že je dôležité tieto veci, ak sú potrebné a vieme ich orientovať pre tých, ktorí naozaj to potrebujú, im dodať, tam ich smerovať. A na druhej strane ale, ja neviem, či si to tu niekto všíma, ale zo Slovenska začínajú masívne odchádzať investori. Minulý týždeň bolo dokonca ohlásené, jeden z popredných podnikateľov zmenil miesto svojho zdaňovania do Českej republiky, to si nemyslite, že je ojedinelá vec, to je, to je každý, kto je trošku zorientovaný, toto je teraz pravidlo. To znamená, ja sa pýtam, že akú máte víziu, pretože, keď každý, kto niečo zarába, odtiaľto odíde, každý, kto tu niečo podniká, to tu zavrie. Tak sa potom pýtam, z čoho to budete všetko toto hradiť, keď už teraz je očividné, že ten deficit je taký, že je nezaplatiteľný. A to je ako Warren Buffett, keď povedal, že bankrot prichádza úplne nenápadne, potom zo dňa na deň. A vy ste presne Slovensko touto cestou vydali, takže do toho septembra ja si ani neviem predstaviť, čo tu všetko vy budete predvádzať, pretože dva a pol roka ste veci gniavili, teraz znova sa budete predbiehať z druhej strany, ale výsledok je, že keď odtiaľto poodchádzajú investori, ja neviem, či ste si všimli ako zaznela informácia, že Volkswagen, ktorý chcel investovať 4 mld. na Slovensku, tak už pokukuje po Českej republike, lebo táto vláda s ním ani poriadne nekomunikuje. Ide o fabriku na výrobu batérií. Bojím sa ministra hospodárstva opýtať, v akom stave je Volvo, pretože aj tam zaznievajú kadejaké šumy, takže toto je realita. (Prerušenie vystúpenia časomerom.)
Matovič, Igor, poslanec NR SR (2014-11-10):
Jožo, mňa si zase potešil. Niekedy si na mňa až príliš odborný, alebo nieže príliš odborný, tá odbornosť je dobrá, ale teraz si dal tomu ešte aj tú šťavu. A to, že si nazval čvargu čvargou, že si pokrytcom povedal, že sú pokrytci, že špinavci sú špinavci, to je normálne, však akože treba pomenovávať veci a ľudí správnym výrazom. Takým, akým si zaslúžia, tým, čím sú. A SMER je čvarga. Je to skorumpovaná čvarga, ktorá rozkráda štát. Za tým si stojím a môžete sa hnevať, koľko len chcete. Aj ty, Bublavý, či jak sa voláš. Vieš (vyslovené s pobavením), že ty si, ty si možno ten prisluhovač, ten, ktorý to myslí možno dobre, v dedinke si všetko robíš a myslíš si, že ty si ako súčasťou nejakej dobrej strany. Nie, ty si ale ten, kto zatvára oči pred zlom, ten, kto zatvára a podporuje takýmto spôsobom zlo, takisto ho pácha. Takže ja si myslím, že, Jožo, bol si perfektný a zišlo by sa to zopakovať, lebo ľudia možno večer budú znova pozerať televíziu, alebo teda keď aj nie televíziu, tak internet, a to vystúpenie naozaj stálo za to.
Senko, Ján, poslanec NR SR (2018-06-13):
Ďakujem za slovo. Vážená pani podpredsedkyňa, vážená pani ministerka, vážené panie poslankyne, vážení páni poslanci, v súlade so znením zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám k nemu informáciu podľa... Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 7. septembra 2018 a gestorský výbor do 10. septembra 2018. Vážená pani predsedajúca, prosím, otvorte rozpravu.
Hrnčiar, Andrej, podpredseda NR SR (2018-06-14):
Reakcia na faktické, pán poslanec Farkašovský.
Kuffa, Štefan, poslanec NR SR (2021-09-22):
Ďakujem za slovo. Ono to financovanie cirkvi porovnávať so športovými klubmi, nemyslím si, že je to celkom vhodné. Čo sa veľakrát aj dialo aj teraz v čase pandémie a to boli tie prvé vlny a lockdowny, ktoré tuná ako boli, tak veľmi často, a práve to porovnávali takí ľudia, ktorí s cirkvou nemajú ani nič spoločné, a porovnávali cirkev a veľakrát a často práve katolícku cirkev a bola napádaná a rôznym útokom vystavovaná, nejakým reštauráciám alebo nejakým krčmám. Či teda kostol je na tej istej úrovni, ako je nejaká krčma alebo podobne. To, čo sa tu dialo ako v minulej dobe, to, musím povedať, to predčilo všetky minulé časy aj vysoko prekročilo aj hranice aj komunistov, aj komunizmu, lebo ani za komunizmu nebolo, neboli zavreté kostoly úplne, tak ako bolo to v čase pandémie. My ako slovenská krajina hlásiaca sa, že sme kresťanský národ, uvidíme, čo povie posledné sčítanie ľudu, sú nejaké hlášky, ktoré hovoria o tom, že sa prihlásilo iba 40, dokonca 36 % ľudí ku kresťanstvu, čo by bol prepadák teda riadny, ale my hlásajúci sa ale ako Slováci ku kresťanským koreňom, prosím vás pekne, a my sme mali zatvorené kostoly? Susedné Česko, keď sa pozreme na nich ako vedľa, Češi, ktorí sú vyhlásení za najateistickejšiu krajinu na svete, určite v Európe, tak Češi boli tí, ktorí mali sväté omše stále. Aj keď síce s obmedzeniami, ale stále ich mali. Ale my sme drzo zavreli kostoly. Zoberme si pred rokom, čo tu bolo, a to sa blíži tento Sviatok všetkých svätých, my sme pokutovali policajtmi ľudí, ktorí išli sa modliť na hroby, my sme ich nepustili v exteriéri, aby mohli sa pomodliť, ku hrobom svojich blíz... (Prerušenie vystúpenia časomerom.)
Laššáková, Jana, doterajšia podpredsedníčka NR SR (2016-03-23):
Pán poslanec Marian Kotleba.
Habánik, Jozef, poslanec NR SR (2021-06-22):
Ďakujem pekne, pán predsedajúci, za slovo. Naozaj môžem potvrdiť, že predložený návrh novely zákona pomerne, by som povedal, veľmi jednoznačne bol kvitovaný aj vo výbore pre vzdelávanie, vedu, mládež a šport Slovenskej republiky, kde sme pomerne dlho o ňom mohli diskutovať, a naozaj či už tie poznámky, ktoré máme z odboru legislatívy a aproximácie práva, ktoré sú v spoločnej správe, návrh precizujú, ale predsa len si myslím, že tieto pozmeňovacie návrhy, ktoré tu boli predložené pánom poslancom Blacháčom, jednoznačne majú za cieľ podporiť kvalitné, aj keď nesieťové zariadenia s cieľom ich uviesť do registra, a potom, samozrejme, aby aj spĺňali všetky atribúty predprimárneho vzdelávania tak, ako sú v zákone stanovené. Nemám nič proti, osobne proti týmto trom pozmeňovacím návrhom, zdajú sa mi dobré. Aj pán poslanec Ferenčák, aj pán poslanec Blcháč konzultovali so mnou tie pozmeňujúce návrhy. Naozaj, či už tá kompetencia dnes okresného úradu buď do budúcnosti regionálneho školského úradu, alebo aj pôsobnosť ministerstva školstva, kde vlastne dávame väčšiu právomoc ministerstvu školstva v prípade registrácie nesieťových zariadení, môže predmetnému návrhu zákona len pomôcť. Ďakujem pekne.
Jarjabek, Dušan, poslanec NR SR (2019-10-18):
Ďakujem pekne. Pani poslankyňa, vďaka za vaše niektoré vety, ale aj za niektoré vety nie. Preto, lebo ono to naozaj vyzeralo miestami tak, ako by ste chceli zrušiť kultúru, hoci, samozrejme, teraz preháňam, ale naozaj to, čo ste vtedy, to, čo ste začali hovoriť o tom teda, že teda fondy zrušia a neviem čo všetko, tak to sa nedá. A s tým budúci ministrom, to ste hádam nemysleli vážne preto, lebo myslím si, že ktokoľvek sa stane ministrom kultúry v budúcom volebnom období, by v prvom rade mal mať vzťah ku kultúre, čo nevylučuje vzťah ku folklóru a ku knižniciam a vôbec k tomu všetkému, čo rieši tento návrh zákona. Máte pravdu v jednej veci, keby sme boli povedzme na začiatku druhého alebo tretieho roku, tak tento návrh zákona by predkladalo ministerstvo kultúry, s tým sa vôbec netajíme. Predkladáme ho preto, lebo sme v istom záverečnom období tohto volebného obdobia, teda v záverečnom čase tohto volebného obdobia a mám taký pocit, že, a vy ste to, samozrejme, potvrdili aj v tom svojom vystúpení, že problematiku folklóru a problematiku napríklad knižníc treba riešiť. Či ju budeme riešiť takýmto spôsobom alebo onakým, môžete sa vyjadriť k tomu ako v druhom čítaní preto, lebo my v tejto chvíli v prvom čítaní len odobrujeme istú filozofiu toho návrhu zákona. Ja som o tom presvedčený, že nemôžete hovoriť, že máte veľmi dobrý vzťah ku knižniciam a zároveň odmietnuť, že ich chcete prifinancovať, dofinancovať alebo vymyslieť istý systém iného financovania, čo ste teda tam teda naznačili, to je otázka zase pre druhé čítanie. Viete, no a zhadzovať folklór sa mi nepáči z jedného jediného dôvodu, že vlastne ten folklór stal pri kolíske všetkých ostatných žánrov. Keby nebol folklór, nebolo by Cikkera, nebolo by Moyzesa, nebolo by, ja neviem, Suchoňa, nebolo by Andrašovana, nebolo by novodobých autorov, ktorí žijú. Všetci vychádzajú vždy z folklóru, všetci historicky... (Prerušenie vystúpenia časomerom.)
Šebej, František, poslanec NR SR (2012-06-28):
Ďakujem za slovo. Čakal som, že pani kolegyňa Nicholsonová povie aj to B, ale tak nepovedala, tak ho dodám. No, Ústav pamäti národa je inštitúcia, ktorá sa stará o to, aby národ nestratil svoju pamäť. Tá pamäť je neobyčajne dôležitá pre morálne, etické a aj faktické prežitie národa. A je to inštitúcia historiografická, ktorá zároveň spravuje archív. Je to veľmi vážna inštitúcia a by som teda k tomu, čo povedala pani Nicholsonová, keďže zakladateľ Ústavu pamäti národa, Ján Langoš, bol môj blízky priateľ a viem, čo si predstavoval pod tým, ako má vyzerať ústav aj správna rada, dodal toto: Tu sa jedná totižto trochu aj o kvalifikáciu, nie o to, že je niekto z tej alebo onej strany nominovaný. Ja nechcem kádrovať, ale chcem povedať len jedno. Sú to pozície, ktoré vyžadujú, by som povedal, nejakú životnú skúsenosť, nejaký vek, nejaký životný príbeh, ktorý človeka legitimizuje na to, aby, aby zasadol v správnej rade takej inštitúcie, ktorá sa má starať o pamäť národa. A prepáčte, kolegovia zo SMER-u, títo dvaja mladí muži sa k tomu ani len nepriblížili a myslím, svojou životnou skúsenosťou a vekom, takže nežartujte. Ak potrebujete pre svojich mládežníkov proste sinekúru za 1 500 eur mesačne, prosím, to je legitímne, ale treba to povedať otvorene. (Potlesk.)
Paška, Pavol, predseda NR SR (2014-06-25):
Prestávka do 17.21 hod. (Prestávka.) (Po prestávke.)
Kavecká, Monika, poslankyňa NR SR (2021-07-02):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre pôdohospodárstvo a životné prostredie a výboru pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 13. septembra 2021 a gestorský výbor do 14. septembra 2021. Prosím, dajte o mojom návrhu hlasovať.
P. Hrušovský, predseda NR SR: (2004-03-17):
Prezentujme sa a hlasujme o návrhu. Hlasujeme, páni poslanci. (Hlasovanie.) 128 prítomných, (Potlesk.) 62 za návrh, 43 proti, 23 sa zdržalo. Konštatujem, že Národná rada Slovenskej republiky nevyslovila nedôveru podpredsedovi vlády a ministrovi financií Ivanovi Miklošovi. Ďakujem pekne, pán spoločný spravodajca. Pán podpredseda vlády chce krátko na výsledok hlasovania vystúpiť.
Mihál, Jozef, poslanec NR SR (2013-10-17):
Ďakujem. Ja rád vyhoviem prosbe môjho predrečníka o podporu obidvoch pozmeňovacích návrhov a veľmi rád ich podporím. A budem sa snažiť aj v tejto faktickej poznámke presvedčiť ostatných kolegov, aby to tiež tak urobili. Pokiaľ ide o daňové kontroly v súvislosti so zadržiavaním DPH, tak, bohužiaľ, je to bežná prax, ktorú vnímame v rôznych regiónoch Slovenska. Na mňa sa tak isto obracajú podnikatelia, ktorí nie sú si vedomí, prečo by mali nedostať vratku DPH a prečo takýmto spôsobom, nie celkom korektne a možno aj pochybovať o zásade dobrých mravov pri uplatnení takejto techniky, im zadržiava Finančná správa prostriedky, na ktoré majú zákonný nárok. A pokiaľ ide o kontrolný výkaz o DPH, tu si dovolím mať iný názor a nie som celkom presvedčený o vhodnosti zavedenia takéhoto nástroja pri boji proti daňovým únikom, pretože je to nástroj, ktorý spôsobí obrovské byrokratické problémy, obrovskú záťaž administratívy na strane firiem, najmä menších firiem, ktoré nemajú také možnosti, nemajú taký aparát, nemajú možno taký kvalitný softvér, ktorý by im to robil automaticky. Bude to spôsobovať v praxi problémy a sprostredkovane problémy na Finančnej správe. Ale keď už sa má takýto nástroj zaviesť, tak určite s dostatočným prechodným období. Ja dokonca, aj tá polročná doba, ktorú navrhuje pán poslanec Kollár, nemyslím si, že je celkom dostatočná, určite by to malo byť viac, ale ak je tu návrh na predĺženie aspoň o pol roka, tak by som poprosil všetkých kolegov, všetky kolegyne aj pána ministra o pragmatické zváženie toho, aké to bude dopady na podnikateľskú prax, na firmy, a aby podporili tento druhý návrh. Ďakujem.
Pellegrini, Peter, predseda NR SR (2024-01-08):
Pán poslanec Hellebrandt.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 117 poslancov, za 96, proti 3, zdržalo sa 17, nehlasoval 1. Sme v treťom čítaní . Otváram rozpravu a pýtam sa, či sa chce niekto do rozpravy prihlásiť. Pán poslanec Juraj Blanár. Nech sa páči, pán podpredseda Národnej rady.
Krajčír, Ľuboš, poslanec NR SR (2021-07-02):
Ďakujem veľmi pekne. Pán kolega Baránik, ja som, úplne naozaj sa to tu snažím odsedieť si, dokedy bude treba, ale ja som vášmu vystúpeniu absolútne nepochopil a nerozumel. Prečo vy sa nezdvihnete a nejdete za pánom Čepčekom a za pánom Beluským a nevyriešite si to niekde inde, ale naozaj zaťažujete aj rokovanie Národnej rady týmito vašimi výlevmi? Vy ste povedali, že niektorí kolegovia si presadili hlasovanie s opozíciou. Tak ja vám skúsim niečo pripomenúť, ako sa správate vy ako koaličný partner. Dohody pri vyťahovaní karty s opozíciou, ktoré riadila vaša kolegyňa Cigániková, hej, ktorá vôbec ani nepodporila programové vyhlásenie vlády. Hej? Sústavne napádanie vlády, v ktorej vy ste tiež koaličným partnerom. Nakoniec, koniec koncov ja neviem, ten zdravotnícky výbor, stále tu je teda s ním nejaký problém, ale pre mňa, ja si myslím, že zdravotnícky výbor je tak dôležitý, aby ho viedol niekto, kto s tým zdravotníctvom má naozaj viac spoločného, to znamená nejaký lekár alebo niekto zo zdravotníckeho oboru, a nie niekto, kto sa rozhodol, že chce byť zdravotníkom. Ja viem, že u vás to je bežné, že niekto, kto je obuvník alebo kaderník, sa rozhodne, že bude ministrom, tak je ministrom. Takže predtým, než niečo poviete, tak trošku sa, prosím vás, nad tým zamyslite. Ďakujem, veľmi pekne.
Sloboda, Radovan, poslanec NR SR (2020-12-02):
Ďakujem za slovo, pán predsedajúci. Ja by som chcel uviesť na pravú mieru kritiku výdavkov na šport v kapitole, v rozpočtovej kapitole ministerstva školstva. Prosím vás pekne, uvedomme si, že výdavky na Slovensku na šport predstavujú 30 eur na hlavu, na jedného obyvateľa. Čo je, v porovnaní s európskymi krajinami sme úplne niekde že na chvoste. V Česku výdavky na šport predstavujú zhruba 70 eur, pričom vo Švajčiarsku, Francúzsku je to zhruba 300 eur, vo Fínsku nejakých 150 eur a my máme, opakujem, výdavky pri 150 miliónoch rozpočtovaných 30 eur na jedného obyvateľa. Toto vôbec nie je že na kritiku, to je na kritiku takú, že tieto výdavky by sa mali ešte navýšiť. Ďalšia skutočnosť je tá, že po vašich vládach, osemročného bačovania SMER-u, tu ostal dlh na športovej infraštruktúre vo výške pol miliardy eur. My máme dlh na športovej infraštruktúre pol miliardy eur! A toto ste tu zanechali vy! Takže 150 mil. eur, ktorých je rozpočtovaných na šport, je veľmi málo. Ďakujem.
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 131 poslancov, za návrh bolo 47, proti 48, zdržalo sa 34 poslancov, nehlasovali 2 poslanci. Návrh zákona do druhého čítania sme neschválili. Hlasovali sme o všetkých prerokovaných bodoch. Teraz vyhlasujem krátku prestávku do 17.10 hodiny a po nej budeme ďalej pokračovať v programe schôdze druhým čítaním o návrhu poslanca Alojza Hlinu. (Krátka prestávka.) (Po prestávke.)
Pellegrini, Peter, predseda NR SR (2015-07-01):
Prezentujeme sa a hlasujeme o bodoch spoločnej správy, pán spravodajca, áno?
Šeliga, Juraj, podpredseda NR SR (2021-01-12):
Ďakujem. Na vaše vystúpenie chcú reagovať traja páni poslanci. Pán poslanec Suja, nech sa páči.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Matovič, s reakciou na faktické poznámky.
Grendel, Gábor, podpredseda NR SR (2021-05-13):
S reakciou na faktické poznámky pán minister hospodárstva. Zapnite, prosím, mikrofón pánovi ministrovi.
F. Mikloško, poslanec: (2002-02-21):
I. Presperín, podpredseda NR SR: Ďakujem, pán poslanec, za krátke, jasné stanovisko predkladateľa. Prosím, aby ste zaujali miesto navrhovateľa zákona. Dávam slovo určenému spoločnému spravodajcovi z ústavnoprávneho výboru, poslancovi Ladislavovi Pittnerovi a prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Prosím. L. Pittner, poslanec: Ďakujem. Vážený pán predsedajúci, vážená Národná rada, dovoľte mi uviesť spoločnú správu výborov Národnej rady o prerokovaní návrhu skupiny poslancov na vydanie zákona, ktorým sa mení zákon č. 305/1999 Z. z. o zmiernení niektorých krívd osobám deportovaným do nacistických koncentračných táborov a zajateckých táborov, tlač 1253, vo výboroch Národnej rady Slovenskej republiky v druhom čítaní. Ústavnoprávny výbor ako gestorský výbor k návrhu skupiny poslancov na vydanie zákona, ktorým sa mení zákon č. 305/1999 Z. z., podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada uznesením č. 1828 z 19. decembra 2001 pridelila návrh skupiny poslancov o zmiernení niektorých krívd osobám deportovaným do nacistických koncentračných táborov a zajateckých táborov na prerokovanie ústavnoprávnemu výboru, Výboru Národnej rady pre financie, rozpočet a menu, výboru pre sociálne veci a bývanie, výboru pre obranu a bezpečnosť, výboru pre ľudské práva a národnosti. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh skupiny poslancov Národnej rady na vydanie tohto zákona odporúčali Národnej rade Slovenskej republiky schváliť bez zmeny. Po prvé, Výbor Národnej rady Slovenskej republiky pre ľudské práva a národnosti príslušným uznesením, po druhé, Výbor Národnej rady Slovenskej republiky pre financie, rozpočet a menu uznesením, Výbor Národnej rady Slovenskej republiky pre sociálne veci a bývanie uznesením, Výbor Národnej rady Slovenskej republiky pre obranu a bezpečnosť uznesením. Ústavnoprávny výbor Národnej rady Slovenskej republiky prerokoval návrh zákona 15.januára 2002 a uznesením č. 802 ho odporúčal schváliť bezo zmeny. Uznesením z 5. februára 2002 č. 802a odporučil dva pozmeňujúce návrhy k článku I k 2. bodu. Bod 2 znie: V § 2 ods. 2 sa slová „území Slovenskej republiky z rokov 1939-1945“ nahrádzajú slovami „území Československej republiky z rokov 1918-1938“. K 3. bodu, 3. bod znie: V § 2 ods. 3 písm. a) sa slová „z územia Slovenskej republiky alebo z územia bývalého protektorátu Čechy a Morava z rokov 1939-1945“ nahrádzajú slovami „z územia Československej republiky z rokov 1918-1938.“ O oboch návrhoch odporúča hlasovať spoločne s návrhom gestorského výboru tieto odporúčania schváliť. Prosím, pán predsedajúci, aby ste otvorili rozpravu.
L. Žitňanská, poslankyňa: (2007-10-25):
Ďakujem pekne.
F. Devínsky, poslanec: (2003-11-06):
Pán poslanec Tkáč v mene skupiny poslancov žiada vyňať na osobitné hlasovanie body 13 a 23 až 34, pani poslankyňa Tkáčová body 10, 12 a 35.
Bugár, Béla, podpredseda NR SR (2017-02-07):
Nech sa páči, prezentujme sa, hlasujme o tom, že prerokujeme návrh zákona v treťom. (Hlasovanie.) Prítomných 141 poslancov, za návrh hlasovali všetci poslanci. Konštatujem, že sme v treťom čítaní . A preto sa pýtam, či sa hlási niekto do rozpravy v rámci tohto čítania. Nie, vyhlasujem rozpravu za skončenú. Pán spravodajca.
Paška, Pavol, predseda NR SR (2013-03-27):
(Hlasovanie.) 134 prítomných, 88 za, 45 sa zdržalo, 1 nehlasoval. Návrh sme schválili.
Marcinková, Vladimíra, poslankyňa NR SR (2020-07-14):
Úplne s vami súhlasím, že poslanecký prieskum ani nejaký subjektívny názor poslanca nestačí na to, aby sme mali dôvodné podozrenie, že dochádza k porušovaniu zákona. Aj poslanecký prieskum bol len reakciou na podnety práve sociálnych partnerov a občianskej spoločnosti, o ktorých hovoríte, organizácií, ktoré práva detí chránia, a organizácií, ktoré majú strážiť protikorupčné správanie orgánov verejnej moci a politikov. Čiže aj náš poslanecký prieskum bol len reakciou na naozaj závažné podozrenia, ktoré títo sociálni partneri mali a cítili sa doslova bezmocní v tejto situácii. Toľko.
M. Košútová, poslankyňa NR SR: (2008-11-25):
Národná rada uznesením č. 1064 z 23. 10. 2008 pridelila vládny návrh zákona o rastlinolekárskej starostlivosti v znení zákona č. 295/2007 (tlač 769) na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre hospodársku politiku. Za gestorský výbor určila výbor pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, tento prerokovali, súhlasili s ním a odporučili ho schváliť s pripomienkami. Gestorský výbor odporúča hlasovať o bodoch spoločnej správy 1 až 25 a 27 a 28 spoločne s odporúčaním schváliť a bod 26 s odporúčaním neschváliť. Pán predsedajúci, skončila som, otvorte rozpravu. Ďakujem.
Hlina, Alojz, poslanec NR SR (2014-11-08):
Ďakujem veľmi pekne. Ale naozaj je to také čaro nechceného, že tá RTVS dvojka dávala dokument Zbohom súdruhovia. Začali o 20.00 hod., skončili o 20.45 hod., presne ako vy, pán premiér. To je úplne čarovné. Predtým tam dávali Angeliku. Neviem, ako si to mám vysvetliť. Prosím vás, čo som ja s tým mal, čo ste tu spomínali. Vy ste tu spomínali notoricky známe veci, prosím vás, ale čo ja s tým mám? Čo s tým majú ľudia, ktorí sú vonku? Čo s tým má Fero z Oravskej Lesnej? Viete, my sa ďalej nepohneme týmto systémom „aj vy ste, aj my môžeme tak byť, prečo nás nenecháte“. Rozumiete tomu? Vy ste to tu povedali. Prosím vás, Fero z Oravskej Lesnej hovorí, čo on s tým má. Fakt, čestné slovo, on s tým nič nemá. Teraz je situácia o tom, že ten človek nad vami sa nerozpakoval, ani trošku. Viete, Octavianus alebo ktorý ten rímsky to povedal, že niektoré peniaze nesmrdia, keď ich začali vyberať vo verejných záchodoch. A to je to, že niektorí vaši sa nerozpakujú ani trošku, že naozaj pri niečom by to tak možno nesvietilo, nebolelo, ako to bolí a svieti pri tom cétečku. Pán premiér, a ja vám poviem možno niečo, čo možno aj u kolegov nepomôže. Ja historicky aj si myslím v niektorých situáciách, že niekedy je pre krajinu lepšie silný a zlý premiér ako dobrý a slabý. A toto v zásade nie je od vás. My len cez vás potrebujeme odkázať tomu človeku nad vami a v zásade aj vám, musíte ho vydať. Rozumiete tomu? Musíte ho vydať. Celé to cvaklo, celé to padlo. Presne to padlo, tak ako to malo padnúť. Je tomu 25 rokov, je november, dovtedy ste chodili, dovtedy ten človek nad vami chodil s krčahom po vodu, kým to nepadlo. A padlo to tak, že sa za to hanbíte aj vy. Dneska ste boli slabý. Bolo to vidieť, že ste boli slabý. Ten za vami odbehuje, ako keby mal potrhaný mechúr. Je to zlé, vážení, cítite, že to je zlé, a my sme preto, aby sme vám... (Prerušenie vystúpenia časomerom.)
P. Paška, predseda NR SR: (2008-12-01):
Poprosím vás, dámy a páni, aby sme sa pred začatím a otvorením schôdze prezentovali. (Prezentácia.) Dámy a páni, je mi ľúto, ale prítomných je len 69 poslancov, čo nie je dostatočný počet na to, aby sme splnili podmienku na otvorenie schôdze. Nie sme uznášaniaschopní. Preto v zmysle § 23 ods. 5 zákona o rokovacom poriadku prerušujem a určujem ďalší rokovací deň nazajtra na 18.00 hod. po tom, ako prerušíme po hlasovaní rokovanie riadnej schôdze. Chcem sa všetkým tým, ktorí si ctia ústavu a prišli na toto rokovanie, poďakovať. Zajtra o 9.00 hod. budeme pokračovať v rokovaní programu riadnej 29. schôdze a o 18.00 hodine sa pokúsime otvoriť znovu, dúfam, že budeme uznášaniaschopní, rokovanie 30. mimoriadnej schôdze, ktorú som zvolal na základe žiadosti skupiny poslancov v zmysle Ústavy Slovenskej republiky. Ďakujem pekne. Dámy a páni, vy, ktorí ste chceli reagovať, schôdza nebola otvorená, takže odporúčam, aby sme sa zajtra zišli na grémiu. Myslím, že potom ako o 9.00 hod. budeme pokračovať programom riadnej schôdze, nájdeme spôsob, aby sme sa stretli. Ďakujem pekne. Dovidenia. (Prerušenie rokovania o 18.55 hodine.)
Drdul, Dominik, poslanec NR SR (2023-03-22):
Ďakujem veľmi pekne. Pán predseda, dajte, prosím, hlasovať o tom, že Národná rada berie informáciu na vedomie.
Glváč, Martin, podpredseda NR SR (2019-09-10):
Ďakujem. Dávam slovo spoločnému spravodajcovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči.
Horváthová, Eva, poslankyňa NR SR (2021-03-16):
Ďakujem veľmi pekne. Však ja som už hlavnú ideu tohto zákona uviedla. Chcem sa týmto poďakovať všetkým spolupredkladateľom, ktorí sa podieľali na príprave tohto zákona, a osobitne aj poslancom zo strany SaS, ktorí tento návrh zákona pripomienkovali ešte pred tým, ako bol daný do Národnej rady, a síce namietali možnosť eventuálneho možného zneužitia, resp. možnosti, že pacient, ktorý náhle je v stave, keď už nevie takýto súhlas dať, napríklad je v kóme, že by si neprial, aby niekto videl jeho dokumentáciu. Na základe tohto sa v tomto zákone vlastne nachádza aj možnosť zakázať nahliadanie do zdravotnej dokumentácie. To znamená, ak niekto za života si nepraje, aby nejaká jeho blízka osoba, matka, otec alebo nejaký, teda môže to byť aj dieťa napríklad starších rodičov, keď si neželá za života, aby pozeral do dokumentácie, môže takýto zákaz písomne dať. V podstate aj doteraz to bolo možné, ale nebolo to explicitne v zákone uvedené. Takže zavádzame tam takýto nový inštitút, to znamená, že ktokoľvek si nebude priať za celý svoj život, aby mu niekto pozeral do dokumentácie, bude to môcť písomne zakázať. Z toho vynímame vlastne len stavy, kedy je to nevyhnutné na záchranu toho pacienta, alebo sú to nejaké orgány činné v trestnom konaní, ktoré musia tú dokumentáciu vidieť podľa iných platných zákonov. Čiže týmto chceme chrániť nedotknuteľnosť osoby, lebo údaje zo zdravotnej dokumentácie sú jedny, ktoré sú z tých najcitlivejších, my tomu rozumieme, takže sme chceli, aby vlastne čo najviac bola táto ochrana pacienta zabezpečená. Teraz bol nedávno smutný prípad aj pána Lučanského, ktorý takisto upadol do kómy, rodina sa chcela dostať ku jeho dokumentácii a v podstate mala overený súhlas, čo je doteraz v zákone možné, k tomu, aby vlastne, teda mala súhlas od neho, ale nemala overený podpis a nemohli sa dostať k jeho dokumentácii. Čiže to bol tiež taký prípad toho, že rodina síce súhlas mala, a nemohla sa k tomu dostať. Čiže my teraz zavádzame, že aj bez súhlasu, keď pacient náhle upadne do kómy, nedal za života zákaz, tak jeho najbližšia rodina sa môže dostať k dokumentácii. Vychádzame v ústrety aj lekárom, ktorí sú často v situácii, že aj chcú tie informácie dať, ale zo zákona nemôžu, takže aby aj oni boli právne chránení. Vyjadrovali sa vlastne k tomu medializovanému prípadu chlapca aj renomovaní právnici, ktorí poukazovali na to, že je s tým naozaj v tej zákonnej úprave problém a že by sa mal takýto nedostatok odstrániť. Takže my sme sa o toto pokúsili. V treťom článku vlastne, sú tam tri články a v treťom článku vlastne upravujeme to isté, čo sa deje s písomnou dokumentáciou, len s elektronickou zdravotnou knižkou, čo bol trošku problém, úplne aby to bolo čisto právne upravené, pretože do elektronickej zdravotnej knižky má prístup pacient na základe svojej zdravotnej, teda kartičky poistenca alebo občianskeho preukazu a potom ich môže sprístupniť len lekár. Čiže ten lekár, ktorý sa stará o pacienta, na základe aj tohto zákona potom bude môcť sprístupniť nahliadnutie vlastne do zdravotnej, elektronickej zdravotnej knižky v takýchto prípadoch. Takže ďakujem pekne.
Pellegrini, Peter, predseda NR SR (2015-09-24):
Ďalej vystúpi v rámci bodu odpovede na interpelácie pán poslanec Zajac.
V. Veteška, podpredseda NR SR: (2004-03-10):
Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov . Vládny návrh zákona ste dostali pred prvým čítaním ako tlač č. 492. Informáciu o výsledku rokovania výborov o tomto návrhu zákona máte ako tlač č. 492a. Prosím pána ministra pôdohospodárstva Slovenskej republiky Zsolta Simona, aby vládny návrh zákona odôvodnil.
Ďuriš Nicholsonová, Lucia, podpredsedníčka NR SR (2017-02-10):
Poslednou prihlásenou do rozpravy je pani poslankyňa Zemanová. Nech sa páči.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme. (Hlasovanie.) Prítomných 130 poslancov, za 72, proti 38, zdržalo sa 20 poslancov. Návrh sme schválili. Nech sa páči, ďalej.
Krajčí, Marek, poslanec NR SR (2023-06-28):
Dajte, prosím, hlasovať o bode 6 zo spoločnej správy, ktorý vyňala pani poslankyňa Cigániková na osobitné hlasovanie... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-05-20):
Ďakujem, pán poslanec. Vyhlasujem prestávku (reakcia z pléna) a pardon, ešte reakcia na faktickú poznámku. Pán poslanec Fecko. Poprosím vás, kľud v rokovacej sále.
Blanár, Juraj, podpredseda NR SR (2023-02-02):
Ďakujem, toľko z vystúpenia jediného prihláseného. Vyhlasujem rozpravu za uzavretú. Pán navrhovateľ chce k tomu krátky komentár na záver, nech sa páči.
Žiga, Peter, podpredseda NR SR (2024-09-26):
Prezentujme sa a hlasujme. (Hlasovanie.) 80 prítomných, 79 za, 1 proti. Konštatujem, že Národná rada sa rozhodla, že tento vládny návrh zákona prerokuje v skrátenom legislatívnom konaní . Pokračujeme hlasovaním o návrhu vlády na skrátené legislatívne konanie o vládnom návrhu zákona o dani z finančných transakcií, tlač 484. Dávam slovo spravodajcovi, členovi výboru pre financie a rozpočet, poslancovi Igorovi Válekovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona o dani z finančných transakcií a o zmene a doplnení niektorých zákonov , tlač 484.)
Bublavý, Dušan, poslanec NR SR (2019-10-15):
Pán predsedajúci, odhlasovali sme bod zo spoločnej správy, dajte, prosím, hlasovať o tom, že prerokujeme návrh zákona v treťom čítaní ihneď.
Mojš, Milan, poslanec NR SR (2013-05-15):
Vážený pán predseda, v rozprave nevystúpil žiaden poslanec, preto odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Grendel, Gábor, podpredseda NR SR (2023-02-03):
S reakciou na faktické poznámky pán poslanec Kuriak.
Ďuriš Nicholsonová, Lucia, podpredsedníčka NR SR (2019-01-31):
V rozprave by ma teraz vystúpiť pán poslanec Dostál, nenachádza sa v rokovacej sále, stráca poradie. Pán poslanec Farkašovský.
Marcinková, Vladimíra, poslankyňa NR SR (2022-05-05):
Ďakujem pekne, pán predsedajúci. Povedzme si úprimne, že to, o čo sa dnes opozícia snaží jedným z týchto návrhov, je zakázať ženám utekajúcim pred vojnou ísť na potrat a tie cudzinky, o ktorých hovoria, sú najmä ženy, ktoré utekajú pred vojnou a zažili znásilnenie. Ja len spomeniem v tejto diskusii svedectvá znásilnených žien, výpovede žien, ktoré naozaj s touto ťarchou musia žiť ďalej. Dvadsaťpäť dievčat a žien vo veku 14 až 24 rokov bolo počas okupácie systematicky znásilňovaných v jednej pivnici domu v Buči. Deväť v nich zostalo tehotných. Ruskí vojaci im povedali, že ich budú znásilňovať dovtedy, kým už nikdy so žiadnym mužom nebudú chcieť mať sexuálny styk. Zabránia im tak mať ukrajinské deti. Popisovala ukrajinská ombudsmanka. S informáciami sa im ľudia zverovali na linke dôvery alebo cez sociálnu sieť Telegram. Volala im 25-ročná žena, že jej 16-ročnú sestru priamo pred ňou znásilnili na ulici, pritom kričali, že sa to stane každej nacistickej Ukrajinke. Povedala: Sú to strašné veci. Existuje tendencia, že ženám ruskí vojaci polámali zápästia predtým, než ich znásilnili, aby sa nemohli brániť, aby nemohli nič urobiť rukami, išlo najmä o kyjevskú oblasť. Ďalší hovorili, že na nich namierili pištoľ, odviedli ich do neďalekého domu a prikázali im, aby sa vyzliekli, lebo inak ich zastrelia. Neustále sa im vyhrážali, že ich zabijú, pokiaľ to neurobia a toto sú naozaj traumatizujúce skúsenosti, ktoré zničili týmto dievčatám a ženám život, a my ich teraz ideme súdiť, dokonca im zabraňovať v zdravotnej starostlivosti pre nejaké ideológie a pre nejaké snahy zapáčiť sa určitej skupine voličov. Odsudzujem toto chovanie a tendencie opozície a naozaj sa mi to protiví... (Prerušenie vystúpenia časomerom.)
Blahová, Natália, poslankyňa NR SR (2011-02-08):
Ďakujem, pán predsedajúci... (Prerušenie vystúpenia predsedajúcim.)
Bugár, Béla, podpredseda NR SR (2017-12-05):
Na vystúpenie pani poslankyne s faktickými traja. Nech sa páči, pani poslankyňa Kaščáková.
J. Vaľová, poslankyňa: (2007-09-04):
Tak ja si myslím, že potom nemôžete to uviesť ako dôvod na odvolanie alebo ako jeden z dôvodov, ak ste toto pravidelne praktizovali vo svojej vláde. Tak potom nerozumiem, aký to je dôvod alebo aká to je chyba na odvolanie?! (Reakcie z pléna.) Ak bežne vaši ministri, ak teda ja mám dôkaz o pani exministerke Radičovej, ktorá to ani nevyvrátila, ani nepoprela, povedala, že používala služobné auto v zmysle so zákonom. Pani ministerka takisto neporušila zákon. Používala služobné auto v zmysle zákona. (Reakcia z pléna.) Neklamala. A takisto chcem povedať. (Reakcie z pléna.) Nie. Dobre, tak ja sa...
Laurenčík, Milan, podpredseda NR SR (2021-05-13):
Pán premiér, máte 56 sekúnd, nech sa páči.
Zmajkovičová, Renáta, podpredsedníčka NR SR (2012-07-27):
Ďakujem, pán minister. Dávam slovo spoločnej spravodajkyni z výborov pre pôdohospodárstvo a životné prostredie, poslankyni Magde Košútovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Valášek, Tomáš, poslanec NR SR (2022-10-26):
Vďaka, pán predsedajúci, len skutočne krátko. Čítal som pozorne dôvodovú správu a niet pochýb, že je dobrý dôvod, prečo tento návrh zákona je na programe Národnej rady. Jednak sa, samozrejme, zmenila bezpečnostná situácia a dnes nám reálne hrozia bezpečnostné následky, ohrozenie, či materiálu, či priamo ľudí, ktorí ten materiál sprevádzajú. Pokiaľ budú konvoje, ktoré prevážajú náš vojenských materiál, monitorované, a to teraz ani nehovorím o zodpovednosti nás všetkých vrátane poslancov tohto pléne, ktorí následne niektoré tie zábery šíria na svojich sociálnych sieťach. Čiže o zámere niet pochýb, preto budeme v prvom čítaní hlasovať za. Chcel som už z tohto miesta hneď teraz avizovať, že popritom ako, samozrejme, riešime reálny problém tie zabránenia neželanému monitorovaniu vojenských aktivít silami, ktoré k nám nie sú priateľsky naklonené, musíme nastaviť aj mieru ochrany individuálnych práv ľudí tak, aby sme neprešvihli príliš ďaleko tým opačným smerom. V tejto veci máme nejaké ani tak výhrady ako skôr otázky, ale tie si kľudne počkajú na druhé čítanie. Takže podporujeme v prvom čítaní návrh tohto zákona, ale avizujem, že budem hľadať tú správnu rovnováhu v spolupráci s pánom ministrom v tom druhom čítaní a vo výboroch. Vďaka.
Jarjabek, Dušan, poslanec NR SR (2013-03-26):
Ďakujem pekne. Pán poslanec Mikloško, ja sa chcem veľmi poďakovať za slová, ktoré si povedal, múdre slová múdrych ľudí sa v tomto parlamente vždy veľmi dobre počúvajú. A ja som veľmi rád, že si opäť nestratil nič na svojej povesti. K tej imunite, o ktorej si hovoril, naozaj je to pravda, len pre znalosť mojich kolegov, ktorí v tomto zrejme habkajú. A právnici mi to potvrdia. Bolo tu okolo toho veľmi veľa rečí za posledné nielen toto, ale volebné obdobie aj predtým. Občianskoprávna imunita v tomto parlamente, dámy a páni, neexistuje. Nikdy neexistovala. A nikto preto nič nespravil a zrejme ani v blízkej budúcnosti nespraví, aby existovala v budúcnosti. Taká je pravda. A, prosím vás pekne, už naozaj netárajte o tomto.
Počiatek, Ján, minister dopravy, výstavby a regionálneho rozvoja SR (2013-06-27):
No to som práve konštatoval, že práve kvôli problémom s majetkovoprávnym vysporiadaním, je tam zdržanie pri týchto štyroch stavebných povoleniach, ale očakávaný termín je august 2013. Ďakujem, skončil som.
Kaliňák, Robert, podpredseda vlády a minister vnútra SR (2015-03-12):
Ďakujem pekne. Myslím si, že, pán poslanec, vy ste použili všeobecne teraz ten výklad, ale to, na čo odpovedal pán minister, nie je dôvod kritizovať, pretože povedal jasne. Vy ste položili otázku, či ho plánujete vymenovať a on vám vysvetľoval, že keďže je to miesto Národnej rady, tá otázka je nesprávne formulovaná smerom k nemu a patrí teda predovšetkým na Národnú radu z môjho pohľadu. Čiže ak sa ešte raz vrátim k tej otázke, aby som bol úplne presný, aby som vás nezavádzal, pán poslanec: „Mienite asistenta poslanca vymenovať za týchto okolností do funkcie člena DR?“ To bola vaša otázka, pán poslanec. Takže nerozumiem, ako môžte byť nespokojný s odpoveďou, keď na toto sme presne odpovedali. Ďakujem pekne. Skončil som.
Jahnátek, Ľubomír, minister pôdohospodárstva a rozvoja vidieka SR (2012-08-02):
Ďakujem pekne za slovo. Vážený pán poslanec, ďakujem za otázku. Štátna veterinárna a potravinová správa Slovenskej republiky v spolupráci s Policajným zborom Slovenskej republiky uskutočnila od 21. 6. 2012 ku dnešnému dňu šesť špeciálnych kontrol počas prepravy produktov živočíšneho a rastlinného pôvodu a živých zvierat. Celkovo bolo skontrolovaných 1 022 zásielok, z ktorých 11 %, čiže zhruba 110 kamiónov, bolo vrátených do miesta pôvodu. Z celkového počtu skontrolovaných zásielok bolo 25 % so zistenými nezrovnalosťami. U 39 prípadov bolo zahájené správne konanie a celkovo bolo udelených 178 pokút. Najviac nezrovnalostí bolo zistených u zásielok z Poľska, a to 44 % z počtu skontrolovaných vozidiel z Poľska, a klesalo v poradí Maďarsko 27,5 %, Rakúsko 16,66 %, Slovensko 15,44 % a Česká republika 3,7 %. Najčastejšie nedostatky boli nevyhovujúca hygiena, chýbajúca dokumentácia, chýbajúce označenie a nedodržanie teplotného režimu. Na základe výsledkov týchto špeciálnych kontrol možno konštatovať, že podiel nekvalitných potravín pôvodom z Poľska nemá klesajúcu tendenciu (zakašľanie rečníka), pardon, takže spoločné kontroly Štátnej veterinárnej a potravinovej správy a Policajného zboru Slovenskej republiky budú naďalej pokračovať. Skončil som.
Laurenčík, Milan, podpredseda NR SR (2020-11-25):
Takže ešte je minúta prestávka, pán minister, chvíľku vydržte a potom budete mať slovo. (Krátka pauza.) Pán minister, nech sa páči, prestávka skončila, môžete pokračovať.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o návrhu pána spravodajcu o skrátení lehoty. (Hlasovanie.) Prítomných 126, za 84, proti 20, zdržalo sa 22, hlasovali všetci. Konštatujem, že tento návrh sme schválili a lehoty sme skrátili. Nech sa páči, pán spravodajca.
Paška, Pavol, predseda NR SR (2012-10-26):
Hlasujeme o bode 3 zo spoločnej správy. (Hlasovanie.) 132 prítomných, 78 za, 26 proti, 27 sa zdržalo, 1 nehlasoval. Tento bod sme tiež schválili.
Richter, Ján, poslanec NR SR (2022-12-01):
Ďakujem pekne. Pán predseda, teraz budem trošku polemizovať aj s tým, čo ste povedal vy, pretože tu máme dva pojmy, viete, aktivačné práce a 25 rokov životnosti, ale ja by som skôr hovoril o tých aktivačných prácach, ktoré som zaviedol niekde osem rokov dozadu. To znamená, ak chce niekto ten základný príspevok, tých 62 eur vtedy to bolo, kvázi na to prežitie, musí pre to niečo urobiť. To nebolo jednoduché. Vtedy ja som vedel, že som z hľadiska ústavy niekde na hrane. Chvalabohu, Ústavný súd dal jasný výrok, že je to v súlade s ústavou. Viedlo ma k tomu veľmi-veľmi jednoduché riešenie. Ak som chodil po tom Slovensku, bridilo sa mi, že som videl veľké rady pred poštou a búchali jej tam po mrežoch v tej, tej onej, tej poštárke: „Daj výplatu!“ No tak som si povedal, ak to má byť výplata, niečo musíte aspoň pre tú obec urobiť. Bolo to prijaté naprieč politickým spektrom bez ohľadu na to, aký to bol starosta, a malo to skôr výchovný charakter. Ja som mal v Jarovniciach trikrát po sebe Markízu. Zhodou okolností trikrát po sebe ich tam našli. Oni upratovali len to, čo za ten týždeň tam po sebe zanechali, ale aspoň to si po sebe upratali. Už len to malo ten zmysel a v tom čase, keď tá konjunktúra v tej ekonomike bola taká, že každé jedno pracovné miesto bol záujem obsadiť, sa nám podarilo, ľudia sa naučili po prvé vstávať ráno, zobrať nejakú zodpovednosť a nakoniec sa viacerí z nich uplatnili aj v klasickom, štandardnom zamestnaní. To znamená, že malo to aj takýto výsledok. Samozrejmá vec, každá doba si žiada veľmi flexibilné a konkrétne riešenia. To znamená, toto, čo ponúka pán minister, ja to v plnej miere akceptujem, len tak trošku sa pri týchto veciach, keď sa riešia cez aktívne opatrenia trhu práce, musia hľadieť aj tie pohľady zvonka. A to, že sú to hlavne európske peniaze aj na... (Prerušenie vystúpenia časomerom.)
Hort, Milan, podpredseda NR SR (2011-03-30):
S reakciou teraz pán poslanec Marek Maďarič. Nech sa páči.
Bugár, Béla, doterajší podpredseda NR SR (2012-04-04):
Richard Raši.
B. Bugár, podpredseda NR SR: (2006-02-02):
Nech sa páči, pani poslankyňa.
Blaha, Ľuboš, poslanec NR SR (2022-12-07):
Ešte raz vás poprosím, pán podpredseda. Kládol som si otázku, či s takým politickým lúzrom ako je Daniel Lipšic dnes strácať čas. (Reakcie z pléna.) Politický lúzer a vysvetlím prečo. Jediný životný cieľ... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-12-01):
Pán poslanec Dostál.
Blcháč, Ján, poslanec NR SR (2022-02-03):
Ďakujem pekne za slovo. Vážený pán kolega Šefčík, no, vy ste ma rozosmiali pravdupovediac vaším vystúpením. Neviem, či ste dokonca neprezradili nejaké osobné údaje. Už dobre, že ste nepovedali adresu vašich rodičov, to by už bolo kompletné. Neviem, či dokážete prijímať nejaké informácie a iné, ktoré vám niekto nahovorí, ale vy ste začali takým úplne jasným konštatovaním, že vieme, že sa zvyšujú ceny energie, to je jasné a že je to vraj celosvetový, že to je vraj spôsobené celosvetovo. Nuž je to pravda, že ceny energií sú hlavnou príčinou inflácie, ktorá nás trápi, ktorá sa potom premieta do ceny ďalších produktov vrátane potravín. Ale že vám je jasné, že sa zvyšujú ceny energií, to ma teda prekvapuje. Skúste si v tom urobiť nejaký poriadok. Prečo to je, či je to celosvetovo? Ja neviem, či máte taký prehľad, či aj v Ázii alebo v Južnej Afrike sa rovnako zvyšujú ceny energie ako u nás. No a chcem vám len povedať jedno, že aby ste to trošku pochopili, že prečo to tým dôchodcom vlastne chceme dať, tých 200 euro navrhujeme. Dúfam, že sa pripojíte, keď pochopíte že prečo. Pretože inflácia, inflácia pôsobí hlavne na tých ľudí, ktorí majú fixné príjmy, a to sú dôchodcovia jednoznačne a potom sú to väčšinou zamestnanci verejnej správy napríklad, ktorí si nemôžu podnikaním privyrobiť. Všetci ostatní si môžu zvýšiť príjmy aj vy. Takže preto dôchodcom 200 euro by sme radi dali, aby mali aspoň akú-takú náplasť na tú infláciu, s ktorou si inak neporadia. Buď im požičajú deti, alebo si musia niečo iné odrieknuť, alebo dostanú 200 euro od tejto vlády. Mali by ste to podporiť.
Hrnko, Anton, poslanec NR SR (2018-09-18):
Ja hovorím k pánovi Uhríkovi, aby neveril. Hej. Počuli ste niečo, že ja by som sa obracal na pána niekoho iného tuto? Takže mali by ste jednoducho vedieť, že ministerstvo skutočne robilo, hoci tlač o tom nepísala, akurát sa potom to na záver zverejnilo ako veľký úspech niekoho iného. Ale nie o tom je vec. Celý základný princíp je, akým spôsobom sa odštátnilo základné školstvo v Slovenskej republike a s tým niečo treba robiť komplexne. Toto je len taká kozmetická úprava, ktorá nič neprináša, lebo všetko je možné urobiť v zmysle existujúceho právneho stavu.
K. Tóthová, poslankyňa: (2009-11-04):
A pokiaľ ide o obce, áno, obce treba dofinancovať. Lenže ja by som dala jednu poznámku. Pokiaľ sa robila legislatíva, obciam sa dala možnosť sankcii, finančných. Nevymáhajú a nevyužívajú to.
Hrnčiar, Andrej, podpredseda NR SR (2016-06-21):
Pán poslanec Kresák.
P. Hrušovský, predseda NR SR: (2004-12-02):
S. Zubo, poslanec: Ďalší návrh nebol vznesený, preto odporúčam, aby sme návrh postúpili do tretieho kola. (Smiech v sále a potlesk.)
Dostál, Ondrej, poslanec NR SR (2018-05-25):
Pani poslankyňa Zimenová, chcel by som podporiť tvoj návrh novely školského zákona, považujem to za veľmi dôležitú vec, že otváraš túto tému. Prešla naša krajina dosť veľkými zmenami, kedysi sme tu mali politikov a ľudí, ktorí mali problém s tým, že sa vôbec trebárs vyučuje na školách v maďarčine a snažili sa to spochybňovať alebo robiť kroky, ktorými by sa to obmedzovalo. Našťastie, sme sa od deväťdesiatych rokov niekam posunuli a takéto samozrejmé veci dnes už nemusíme riešiť, ale aj vtedy platilo to, že tí, ktorí to spochybňovali alebo spochybňovali trebárs možnosť používania menšinových jazykov, sa vydávali za dobrých Slovákov, búchali sa do pŕs a tvárili sa, že robia službu tejto krajine. V skutočnosti to však bolo úplne naopak, pretože tým, že vyvolávali nevraživosť voči menšinám, najmä voči maďarskej menšine, tak škodili Slovensku, pretože oslabovali pocit lojality našich spoluobčanov maďarskej národnosti voči Slovensku, ktorý môže byť silný iba vtedy, keď sa tu budú cítiť dobre, keď sa tu budú cítiť ako vo svojej vlasti. Ten problém, ktorý chceš riešiť svojou novelou, je i veľmi podobný, že či je dôležitá nejaká symbolika, že budeme trvať na tom, že slovenčina sa na Slovensku musí učiť ako materinský jazyk, aj keď pre mnohých, mnohé deti materinská a mnohých ľudí materinským jazykom nie je, alebo vytvoríme také podmienky, aby sa aj deti z národnostných menšín dokázali naozaj naučiť dobre slovensky a potom byť dobrými občanmi Slovenskej republiky. To druhé je podľa môjho názoru oveľa dôležitejšie.
I. Varga, poslanec: (2008-06-25):
Neviem, čo pánovi kolegovi Galbavému je smiešne. (Reakcia poslanca a následne smiech v sále.) Ja to nechcem preverovať, ani mi to neprináleží, len ja si myslím, že z celej argumentácie sa toto nepotvrdilo a nikam sme sa neposunuli. A úplne ako plno zbytočného času bolo strateného a myslím si, že záverečné hlasovanie, nikto nedal žiaden iný návrh ani nič, takže myslím si, že budeme hlasovať o návrhu skupiny poslancov a tým bude táto vec uzavretá, až pokiaľ nedostaneme správu guvernéra Národnej banky. Ďakujem.
Heger, Eduard, podpredseda vlády a minister financií SR (2020-04-01):
Ďakujem veľmi pekne, pán podpredseda. Vážené pani poslankyne, vážení páni poslanci, trošku som vám vstúpil do prestávky, ktorú som vám vyrobil. (Prerušenie vystúpenia predsedajúcim.)
Jarjabek, Dušan, poslanec NR SR (2018-03-23):
Zvolávam výbor pre kultúru a médiá ihneď, ak môžem poprosiť.
P. Paška, predseda NR SR: (2006-12-12):
Pani Beata Sániová je určená spravodajkyňa. Poprosím ju, aby uvádzala hlasovanie.
Jurinová, Erika, podpredsedníčka NR SR (2014-07-09):
No, pani poslankyne, páni poslanci, prerušujem rokovanie tohto bodu, zároveň aj rokovanie dnešného dňa 36. schôdze. Prajem vám pekný večer, stretneme sa ráno pri pokračovaní rozpravy k návrhu pánov poslancov Júliusa Brocku a Alojza Přidala k Zákonníku práce. Prajem vám všetkým pekný večer. (Prerušenie rokovania o 19.04 hodine.)